Diari Oficial de la Generalitat Valenciana


Sumari del DOGV 5979, del 23-03-2009 (2009/3177)

RESOLUCIÓ de 25 de febrer de 2009 de la Conselleria d'Agricultura, Pesca i Alimentació, per la qual es convoquen, per a l'exercici 2009, i es publiquen les línies de subvencions i l'import global màxim que financen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5979

Data del DOGV
:   23-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3177


Data del document
:   25-02-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * agricultura biològica
    * ajuda pública
    * suport econòmic
    * denominació d'origen
    * marca

RESOLUCIÓ de 25 de febrer de 2009 de la Conselleria d'Agricultura, Pesca i Alimentació, per la qual es convoquen, per a l'exercici 2009, i es publiquen les línies de subvencions i l'import global màxim que financen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV. [2009/3177]  
L'Orde de 12 de febrer de 2009, de la Conselleria d'Agricultura, Pesca i Alimentació, per la qual es regulen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV nº 5957, 18.02.2009).  
Partint d'això, a l'efecte d'iniciar del procediment de tramitació i del consegüent termini de presentació de sol·licituds a les ajudes abans esmentades, a proposta de la directora general de Comercialització, resolc:  
Primer  
Convocar, per a l'exercici 2009, les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, regulades per l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOCV núm. 5957, de 18.02.2009), a excepció d'allò que es preveu en l'article 4, apartat 2.1, lletres b, c i g, de l'orde de bases abans esmentada.  
Segon  
Estes ajudes seran finançades a càrrec de la següent partida pressupostària 12.02.03, programa 714.60.4, línia T1766000, Garantir la Qualitat dels Productes de Qualitat Reconeguda, dotada de tres milions cent noranta-tres mil quatre-cents euros (3.193.400 €), tot això d'acord amb la Llei 17/2008, de 29 de desembre, de Pressupostos de la Generalitat, per a l'exercici 2009 (DOCV núm. 5924, de 31.12.2008). Pel que fa a l'import total de finançament d'estes ajudes, un 10% de l'esmentat import es destinarà a subvencionar les actuacions que es recullen en l'orde de bases en l'article 5, un altre 10% a les que es recullen en l'article 6 i, el 80% per a les que es recullen en l'article 4. En cas d'existència d'un romanent de la quantitat de dotació pressupostària destinada a les actuacions dels articles 5 i 6, l'esmentat romanent es destinarà a les actuacions de l'article 4.  
Tercer  
El termini de presentació de les sol·licituds d'ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, finalitza el 27 de març de 2009.   
Quart  
El termini de justificació de les despeses s'establix fins al 31 d'octubre de 2009, llevat que es determine un termini posterior en la resolució de la concessió de l'ajuda.  
Quint   
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Sext  
Contra esta resolució, que posa fi a la via administrativa, es podrà interposar, amb caràcter potestatiu, recurs de reposició davant de la consellera d'Agricultura, Pesca i Alimentació en el termini d'un mes, a partir de la data de publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València en el termini de dos mesos.  
València, 25 de febrer de 2009.- La consellera d'Agricultura, Pesca i Alimentació: Maritina Hernández Miñana.